ECAD4009C Dysgwyr, ysgolion a chymunedau: Ble’r ydw i’n addysgu?
Credaf fod hi’n bwysig i athrawon i gael dealltwriaeth glir o’r cychwyn cyntaf bod pob plentyn yn unigryw a bod bob plentyn yn dod o gefndiroedd gwahanol. Gall eu magwraeth ddylanwadu’n fawr ar eu hymddygiad, eu galluoedd a’u rhagolygon ar gyfer y dyfodol. Ystyriwch blentyn sydd wedi ei fagu mewn ardal ddifreintiedig, gyda rhiant sengl sy’n ddi-waith gyda phlentyn sydd â’r ddau riant mewn swydd llawn amser mewn ardal lewyrchus – mae’r ddau blentyn yn haeddu’r un cyfle addysgol a chyfleoedd cyfartal, a phlentyn o’r ardal difreinitedig efallai angen fyw o sylw a chymorth.
Gall diffyg adnoddau’n gyffredinol megis llyfrau, technoleg a chyfathrebu gan rieni gael effaith negyddol ar addysgu plant oherwydd mae nhw yn syrthio y tu ol i blant eraill ac yn datblygu ar gyfradd arafach pan fyddant yn dod i’r ysgol. Mae hyn yn wir hefyd os na all deulu fforddio anfon eu plentyn i feithrinfa. Yn ychwanegol, mae’n hanfodol nad ydym ninnau fel athrawon yn ffurfio barn ar blentyn gan y dylid trin pob un yn gyfartal. 
Yn 2022, bydd yna gwricwlwm cenedlaethol yn dod i Gymru. Golyga hyn y bydd newidiadau a datblygiadau i’r cynnwys a bydd y dull y caiff ei ddefnyddio gan athrawon i addysgu ar hyn o bryd yn newid. Bwriad hyn yw i helpu plant ymhellach gan fod newidiadau i wella sut rydym ni fel athrawon yn asesu plant a phobl ifanc mewn addysg ac yn cefnogi plant ag anghenion dysgu ychwanegol.  Dylai pob athrawes yng Nghymru fod yn ymwybodol o’r cwricwlwm newydd, a thrwy ddefnyddio’r canllaw yma byddant yn defnyddio sgiliau a fydd yn helpu  plentyn i gael y gorau o fyd addysg beth bynnag yw eu lefel addysgiadol a chefndir. 
Mae’r cwricwlwm newydd yn grymuso pob ysgol fel y gallant ddylunio eu cwricwlwm eu hunain sy’n golygu y gall yr athrawon ei ddylunio ar draws y disgyblion a’u galluoedd. Mae hyn hefyd yn golygu bod pob ysgol yn cwmpasu’r un dysgu craidd ac mae yna gysondeb fel, os yw disgyblion yn symud o gwmpas rhwng ysgolion, eu bod yn cwmpasu’r un pynciau a’r un sylwebais. Mae ar waith hi gefnogi plant i fod yn fwy creadigol, cyfrannu at wersi a meddwl am eu syniadau eu hunain. Mae hefyd yn caniatáu iddyn nhw wneud penderfyniadau a chymryd rheolaeth am y byd maen nhw’n byw ynddo a’u haddysgu.
Mae Kirsty Williams, Ysgrifennydd Addysgu yn croesawu’r adroddiad newydd gan yr Organisation for Economic Co-operation and Development (OECD). Dywed: 
“Our job is to continue our national mission of education reform focused on driving up standards and helping every learner in Wales, whatever their background, fulfil their potential.” (Adroddiad ITV, 2017).
Mae’r adroddiad yr OECD yn trafod ac wedi gwelliannau yng nghanlyniadau PISA. (Programme for International Student Assessment). Mae’r ffynhonnell yma yn atodol i’m haseiniad gan ei fod yn trafod pwysigrwydd athrawon yn cefnogi plant yn eu haddysg i sicrhau eu bod yn llwyddo. Mae’r adroddiad yn gyfredol fel y’i hysgrifennwyd yn y flwyddyn 2017 ac mae’n ddibynadwy oherwydd y’i hysgrifennwyd gan ysgrifennydd addysg sydd gyda digon o brofiad. Fodd bynnag, gall rhai dadlau bod syniadau Kirsty Williams yn rhagfarn gan mai ei barn hi sy’n cael ei phortreadu.
Yn fy marn i, mae credoau'n chwarae rhan bwysig mewn sawl agwedd ar addysgu yn ogystal ag mewn bywyd. Maent yn ymwneud â helpu unigolion i wneud synnwyr o'r byd, gan ddylanwadu ar sut y canfyddir gwybodaeth newydd, ac a yw'n cael ei derbyn neu ei wrthod. Addysgeg yw astudio dulliau addysgu, gan gynnwys nodau addysg a’r ffyrdd y gellir cyflawni nodau o’r fath. 
Credaf hefyd fod yr amgylchedd yn cael effaith enfawr ar addysg plentyn. Mae’r fath o bobl a’r gymuned o’u hamgylch yn rhoi persbectif penodol ar fywyd iddynt. Darllenais “A child’s early home environment has a profound effect on his well-being. Beginning in infancy, a problematic home environment can disrupt the brain’s stress response system, reduce the quality of caregiving a child receives, and interfere with healthy development”.( Salivary cortisol mediates effects of poverty and parenting on executive functions in early child, 2011). Mae hyn yn cefnogi’r syniad bod magwraeth ac amgylchedd plentyn yn cael effaith arnynt yn nes ymlaen mewn bywyd ac yn eu haddysg.
Yn ystod fy mhrofiad gwaith ar leoliad mewn ysgol, roeddwn yn ymdrin â llawer o broblemau ymddygiad. Roedd hyn yn adlewyrchu ar broblemau roedd y disgyblion yn eu hwynebu yn y cartref ac roedd effaith y problemau yma’n dangos yn eu hymddygiad a sut yr oedden nhw’n gweithredu ac yn ymddwyn yng nghwmni plant eraill ac athrawon. Roedd fy mhrofiad gwaith mewn ardal ddifreintig ac mae hyn yn dangos sut y mae’r amgylchedd y caiff plentyn ei fagu ynddo yn effeithio’n aruthrol ar yr hyn y mae’n ei ddysgu. 
Mae theori Bronfenbrenner, (The psychology notes HQ , 2020)  o’r system ecolegol yn cefnogi’r syniad oherwydd mae’r ddamcaniaeth hon yn dadlau bod yr amgylchedd rydych chi’n tyfu i fyny ynddo yn effeithio ar bob agwedd o’ch bywyd. Mae ffactorau cymdeithasol yn pennu’ch ffordd o feddwl, yr emosiynau rydych chi’n eu teimlo, a’ch hoff bethau a’ch cas bethau. Datblygwyd syniad y trydydd athro, sef yr amgylchedd, gan Bronfenbrenner.
Dull effeithiol wnes i weld oedd defnyddio'r siart gwobrwyo. Mae’r siart yn ymddangos ar y mur i’r holl blant y dosbarth ei weld. Ar y siart, ceir adrannau gwahanol – hapus, eithiradol o hapus a drwg. Pe fyddai plentyn yn gwneud rhywbeth arbennig o dda byddai enw’r plentyn yn symud o’r ardal hapus (lle ‘roedd pob plenty yn wreiddiol) i’r ardal eithriadol o hapus, ac fel arall. Os fyddai plentyn yn camymddwyn, yna byddai enw’r plenty yn cael ei symud i’r wyneb drwg ac fe fyddent yn colli amser chwarae fel cosb. 
Felly, beth yw ‘cwricwlwm’? Dywed yr awdur Ken Robinson: “The curriculum is a framework for what students should know, understand, and be able to do.” (2015) Cytunaf yn llwyr gyda’i ddatganiad. Mae’n hanfodol i’r plant ddeall beth maen nhw yn eu ddysgu a pham mae’n bwysig. Os nad ydynt yn cael yr hyn yn gywir yn y cyfnod sylfaen bydd e’n adlewyrchu trwy eu gwaith yn hwyrach ac ni fyddem fel athrawon yn llwyddo yn ein swyddi i gefnogi plant yn eu dysgu. Dysgais i yn y modiwl yma bod pedwar mathau o gwricwlwm mai plant yn eu dysgu:
Yn gyntaf, cwricwlwm penodol - yr hyn sydd angen dysgu yn ôl dogfennau’r llywodraeth ac yn bwysig iawn i bob plentyn lwyddo. Hefyd y sgiliau maen nhw yn dysgu er enghraifft, llythrennedd, rhifedd a gwybodaeth. Mae’r sgiliau yma yn hanfodol i bywyd pob dydd, fel y gall plant eu defnyddio a’u gwella yn nes ymlaen mewn bywd, er engraifft, pan fyddant am gael swydd neu cyfarthrebu.

Yn ail, cwricwlwm amhenodol - yr hyn mae disgyblion yn dysgu o agweddau athrawon ac amgylchiadau’r ysgol, er enghraifft brwdfrydedd at ddysgu ym mha bynnag awyrgylch. 
Yn drydydd, y cwricwlwm cudd - sef egwyddorion sy’n cael eu dysgu, er enghraifft, ymddygiad, ymdrech, cwblhau tasgau, cydweithio a phrydlondeb. Mae rhaid i blant ddysgu sut mae gwella’r sgiliau yma trwy brofiad a bod mewn amgychedd ysgol gyda phlant ac oedolion. Rhaid i blant ddysgu parchu eu henuriaid a sut i ymddwyn yn gyhoeddus. Er engraifft, defnyddio cyllell a fforc wrth fwyta eu bwyd, dweud ‘diolch’ a ‘os gwelwch yn dda’ a dal drws ar agor i rywun sydd angen cymorth neu i fod yn gwtais.
Yn olaf, cwricwlwm gwaharddedig - testunau neu agweddau sydd wedi cael eu gwahardd rhag eu dysgu. Mae’r fframwaith yn y cyfnod sylfaen yn rhoi cyfleoedd i blant i ddysgu trwy chwarae a phrofiadau. Mae hyn yn datblygu eu sgiliau, dychymyg ac yn ffocysu ar y plentyn yn benodol yn hytrach nag elfennau eraill. Mae fframwaith y cwricwlwm Cymreig yn rhoi gwybodaeth a dealltwriaeth o’r byd i’r plant ac yn rhoi datblygiad corfforol a chreadigol iddynt.
Yn debyg i theori Bronfenbrenner, mae Theori Montessori hefyd yn ddull o ddysgu a ddatblygwyd gan Maria Montessori lle mai'r egwyddorion allweddol yw Annibyniaeth, Arsylwi, Dilyn y Plentyn, Cywiro'r Plentyn, yr Amgylchedd Parod a Meddwl Amsugnol. Roedd Daily Montessori (2019) yn ffynhonnell gwybodaeth ddefnyddiol. Mae’r theori yma’n cefnogi’r cwricwlwm newydd achos mae’n rhoi’r cyfle i’r plant wneud penderfyniadau eu hunain heb gael eu dylanwadu. Wnes i weld hyn yn fy ysgol lleoliad , caiff y dosbarth ei wahanu mewn i bedwar grŵp yn ol gallu’r plant. Bydd bob grŵp yn cael tasg wahanol fel darllen, ysgrifennu a mathemateg, ond bydd un grŵp yn gweithio’n annibynnol. Diddorol yw gweld sut maen nhw’n ymddwyn. Gwelais i'r plant yn gweithio yn fwy cyfrifol oherwydd maen nhw yn cael yr ymdeimlad o anwiredd ac maen nhw’n teimlo bod modd ymddiried ynddynt.
Pwysleisiodd theori addysg Rousseaus, (E. Younkins, 2005),bwysigrwydd mynegiant i greu plentyn cytbwys, rhydd ei feddwl. Credai, os caniateir i blant ddatblygu'n naturiol heb gyfyngiadau a osodir arnynt gan gymdeithas, y byddant yn datblygu tuag at eu potensial llawnaf, yn addysgol ac yn foesol. Mae’r plentyn yn dysgu trwy ddefnyddio synhwyrau i ddysgu am y byd o gwmpas, mae’r theori yma’n adlewyrchu ar y cwricwlwm newydd oherwydd mae’r syniadau yn debyg sydd yn y cynnwys. 
I gloi, byddai’n gosod targed i fy hunan i wneud mwy o ymchwil i ddeall a gwella fy ngwybodaeth yn fanylach am broblemau ymddygiad. Mae hyn yn cysylltu gyda Safonau Proffesiynol Addysg ac Arweinyddiaeth (SAC) oherwydd mae gennym gyfrifoldeb fel athrawon bod yr amgylchedd yn ddiogel i bob un plentyn. Mae plant sy’n cam ymddwyn yn gallu bod yn berygl i'w hunan neu bobl o’i cwmpas. Mae hefyd yn bwysig i osod targedau i’r plant i anelu atynt er mwyn rhoi cymhelliant a phwrpas iddynt. 
Yn fy marn i, byddai cynyddu tâl ac amodau gwaith i athrawon yn gwella safonau. Hefyd, os byddent yn lleihau maint y dosbarthiadau bydd pob plentyn yn cael yr un cyfle ac ni fydd y rhai gwanaf yn cael eu gwthio i’r ochr. Yn olaf, bydd hyfforddiant a chefnogaeth ychwanegol o gymorth yn gwella safonau, oherwydd byddai’r hyfforddiant yn fwy diweddar a bydd yr athrawon gyda mwy o wybodaeth.

